ROMÂNIA

JUDEŢUL ARAD

COMUNA ARCHIŞ

CONSILIUL LOCAL ARCHIŞ

**HOTĂRÂREA nr.6**

din 31.01.2018

**privind privind însuşirea de către Consiliul local a documentaţiei PUG şi RLU conţinând studii de fundamentare şi propunerile ( piese scrise şi piese desenate ), însoţită de raportul consultării populaţiei şi referatul de specialitate**

 Consiliul Local al comunei Archiş , întrunit în şedinţă ordinară de lucru în data de 31.01.2018, ora 900 , fiind prezenţi un număr de 11 consilieri din totalul de 11 ,

 ***AVÂND ÎN VEDERE :***

 Proiectul de hotărâre inițiat de d-l viceprimar şi avizat favorabil de comisia de specialitate a Consiliului Local.

 Referatul compartimentului de resort al Primăriei comunei Archiş ;

 Ordinul Prefectului Judetului Arad nr.874/06.11.2017 de declarare vacant mandatul de primar al comunei Archiş şi preluare a atribuţiilor de către d-l Pantea Nicolae viceprimarul Comunei Archiş ;

 Prevederile art.36 alin(1) , alin(2) si (5), art.57, art.58, art.59 si art.60 din Legea nr.350/2001-Lege privind amenajarea teritoriului şi urbanismul, actualizata ,

 Prevederile art.17, art.19 alin.1 lit. i) şi alin.(2), art.36 alin.(1) lit.c) ale Ordinului 233/2016, Ordin pentru aprobarea Normelor metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism ,

 Prevederile art.19 lit.c) şi pct .4 , art.22, art.25, art.28 şi art.30 din Ordinul M.T. nr.2701/2010, Ordin pentru aprobarea Metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism, actualizat;

 Prevederile art.63 alin (5) lit.f) din Legea nr.215/2001 republicată , Legea administraţiei publice locale ,

 Adresa Consiliului Judeţean Arad nr.21.994/21.12.2017 ,

 Votul ,, pentru ” a 10 consilieri, 1 ,, nu voteaza” .

 În temeiul art.45 alin.(1) din Legea nr.215/2001 republicată, Legea Administrației Publice Locale

 **HOTĂRĂȘTE:**

 **Art.1.**  Se însuşeşte de către Consiliul local documentaţia PUG şi RLU conţinând studii de fundamentare şi propunerile ( piese scrise şi piese desenate ) însoţită de raportul consultării populaţiei şi referatul de specialitate,care constituie Anexa la prezenta hotărâre **.**

 **Art.2.**  Cu ducere la îndeplinire se încredinţează primarul interimar al Comunei Archiş prin Compartimentele de specialitate.

 **Art.3. *Prezenta hotărâre se comunică:***

 - Instituţiei Prefectului – judeţul Arad ,

 - Consiliului Judeţean Arad,

 - Compartimentului Urbanism şi Mediu din cadrul Primăriei Archiş,

 - Se afişează la panoul publicitar.

 - Se anexează la dosarele de şedinţă.

 PREȘEDINTE DE ȘEDINȚĂ SECRETAR

 DENUŢ FLORIN Gheorghe-Florin ANTA